Hva slags type arbeidskontrakt får jeg ved ansettelse?
Hvis du etter opptaket vurderes som egnet til å jobbe i TMBN HRS, må du gjennomføre og bestå grunnleggende soldatutdanning nivå 2 (GSU2) før du tilbys fast arbeidskontrakt i Forsvaret til fylte 35 år (T35). Resultatet hvorvidt du har bestått kurset og gis denne kontrakten vil du få vite ved kursets slutt.

GSU2-kurset består i all hovedsak av videreutdanning av enkeltmannsferdigheter, primært innenfor skyting (HK416 og P80), stridsteknikk, sanitet, fysisk trening, nærkamp og samband. Det er en svært intensiv, lærerik og spennende periode hvor det stilles strenge krav til evne til læring, progresjon og resultater. Etter GSU2-kurset vil du få fagspesifikke kurs/utdanninger som er rettet mot den stillingen du har fått.